open-index/open-wikipedia-markdown huggingface dataset:
Georg Büchner

**Karl Georg Büchner** (17. oktoober 1813 Goddelau Hesseni suurhertsogkond – 19. veebruar 1837 Zürich) oli saksa kirjanik, arst, loodusteadlane ja revolutsionäär. Ta oli ka kaasaegse psühhosomaatika pioneer. Kuigi ta suri kõigest 23-aastaselt, peetakse teda Vormärzi perioodi üheks olulisemaks kirjandustegelaseks.

Ta sündis aastal 1813 Goddelaus (praegu Riedstadti linnaosa, asub Hesseni liidumaal), toona Hesseni suurhertsogkonnas.

1831. aastal asus ta Strasbourgi meditsiini õppima. 1833 kolis ta Gießeni, kus jätkas õpinguid Gießeni ülikoolis.

1834. aastal avaldas ta lendlehe "Der Hessische Landbote", mille järel nõuti Büchneri arreteerimist, kuid tal õnnestus pageda Strasbourgi

1836. aastal sai ta meditsiinikraadi.

Tema esimene näidend ("Dantoni surm") avaldati 1935. aastal ja teine näidend ("Leonce ja Lena") aasta hiljem. Tema lühiromaan "Lenz" ei jõudnud lõpuni valmida. Büchneri tuntumaks teoseks on aga pooleli jäänud näidend "Woyzeck", mille oluliselt ümbertöötatud versiooni avaldas 1877. aastal Karl Emil Franzos.

Büchner oli kirjandusrühmituse Noor Saksamaa liige.

Ta tõlkis prantsuse keelest kaks Victor Hugo näidendit.

Tema vend Ludwig Büchner oli füsioloog ja filosoof ning tema õde Luise Büchner tegeles samuti kirjandusega. Tema onu Ernst Büchner oli keemik, kelle järgi on nimetatud Büchneri lehter.

Georg Büchner suri 19. veebruaril 1837 Zürichis tüüfusesse.

1923. aastal asutati Georg Büchneri auhind, mis on saksa keeleruumi tuntumaid kirjandusauhindu.
Kallipateira

**Kallipateira** (Καλλιπάτειρα) oli ainuke teadaolev naine, kes käis 96. antiikolümpiamänge vaatamas, see oli sellel ajal keelatud ja karistus oli Typaioni mäelt alla heitmine. Naine maskeeris end teenriks, sest ta soovis näha oma poega Peisirrhodost võistlemas. Kui Peisirrhodos olümpiavõitjaks tuli, ei suutnud ema oma rõõmu varjata ja tõttas poega embama, seejuures reetis ta end, kuid talle andestati, sest ta pärines väga kuulsast Diagorase dünastiast.

Pärast seda juhtumit võeti vastu uus seadus, mille järgi mehed pidid enne mängudele minemist ennast lahti riietama, et tõestada oma sugu.

## Viited [ redigeeri ]

# Kuningas, T., Voolaid, K. I olümpiamängud Ateena 1896. Inreko Press 1997.
Peisirrhodos

**Peisirrhodos** oli 96. antiikolümpiamängude rusikavõitluse võitja ja ta ema oli Kallipateira, kes oli ainuke teadaolev naine kes rikkus olümpiaseadust ja läks oma poega vaatama.

Peisistratos oli kuulsast Diagorase rusikavõistlejate dünastiast.
Diagoras

Diagoras oli kuulsate rusikavõistlejate dünastia.

Diagorase dünastias oli selliseid olümpiavõitjaid nagu Peisistratos Rusikavõitluses , Demagetos rusikavõitluses, Akousilaos Pankraationis, Doreios pankraarionis, Eukles Rusikavõitluses,
Victor Alari

**Victor Alari** (sündinud 1. aprillil 1989) on eesti geofüüsik.  

Alari teadustöö valdkond on tuulelainete mõõtmine ja numbriline modelleerimine, lainetuse ja tsirkulatsiooni ühildatud mudelite arendamine ääremerede jaoks, lainetuse indutseeritud setete resuspensioon ja transport, lainetuse interaktsioon vesiehitistega, lainetuse tekitatud veetaseme tõus ja hoovused, lainetuse operatiivne prognoos, lainekliima analüüs, lainemudelite arendamine ja mittestruktureeritud võrgud. 
## Haridus
* 2009–2011 Tallinna Tehnikaülikool, tehniline füüsika, loodusteaduse bakalaureuse kraad
* 2011–2012 Tallinna Tehnikaülikool, maateadused, loodusteaduste magistrikraad. Magistritöö teema "SWAN lainemudeli rakendamine Eesti rannikumeres".
* Tallinna Tehnikaülikool, maateadused, doktorantuur. Doktoritöö teemal "Mitmemastaapne tuulelainete modelleerimine Läänemeres".
## Töökäik
Juba 17-aastaselt asus Victor Alari tööle Tallinna Tehnikaülikooli Meresüsteemide Instituuti tehnikuna. Koos magistriõpingute algusega 2011. aastal asus tööle TTÜ üliõpilasesinduses teadusspetsialistina ning pärast magistrikraadi omandamist töötas Meresüsteemide Instituudis nooremteadurina. Magistrantuuri ajal tegeles Victor teaduse populariseerimisega TTÜ üliõpilasajakirjas Studioosus, koolides ja noorteorganisatsioonides. 2011. aastal töötas külalisteadurina Delfti tehnikaülikoolis. 2014. aasta juunist kuni 2015. aasta lõpuni töötas Helmholtz-Zentrum Geesthacht teadusuuringute instituudis. 2018–2020 töötas ta Tallinna Ülikooli Loodus- ja terviseteaduste instituudis teadurina.  

## Tunnustus

* 2005 Õpilaste teadustööde riikliku konkursi diplom
* 2006 Briti Nõukogu eriauhind
* 2006 Õpilaste teadustööde riikliku konkursi I preemia põhikooli astmes
* 2007 Ameerika Meteoroloogia Assotsiatsiooni eriauhind eduka osalemise eest teadusprojektiga 58ndal Intel Isef teadusmessil Ameerikas
* 2010 Üliõpilaste teadustööde riiklik konkurss. I preemia loodusteaduste ja tehnika valdkonnas bakalaureuse kategoorias
* 2010 TTÜ Üliõpilaste Teadustööde Konkurss; I preemia loodus- ja täppisteaduste valdkonnas
* 2011 Eesti Teaduste Akadeemia teadusauhind üliõpilastele
* 2011 TTÜ Üliõpilasesinduse stipendium
* 2011 Talveakadeemia teadusartiklite konkurss; I preemia bakalaureuse ja magistrantuuri astmes
* 2012 SA Archimedes, Kristjan Jaagu stipendium
* 2013 Kaitsealaste magistri- ja doktoritööde avalik konkurss, Kaitseministeerium, III preemia doktoritööde kategoorias
* 2023 Tallinna Tehnikaülikooli 2022. aasta parim arendustöö
## Tööstusomand
* Patentne leiutis – A mobile lightweight device for measuring waves in ice-free and ice-covered water bodies

## Viited


## Välislingid
* SWAN lainemudeli rakendamine Eesti rannikumeres
* Mitme-mastaapne tuulelainete modelleerimine Läänemeres
* Helmholtz-Zentrum Geesthacht
* Society for Science
* Victor Alari Eesti Teadusinfosüsteemis
Nyxair

**NyxAir** OÜ on Eesti regionaalne lennufirma, mis opereerib regulaar- ja tšarterreisi- ning kaubalende.
Peakontor asub Tallinnas.
## Ajalugu
NyxAir asutati 2017. aastal ning 7. juunil 2018 andis Transpordiamet välja lennuettevõtja sertifikaadi (AOC). 

## Sihtkohad
Lennufirma teostab peamiselt lühiajalisi tšarterreise, kuid on ka aastatel 2020, 2021 ja 2024 võitnud riigihankeid ja wet-lease lepinguid siselendude lendamiseks Eestis, Soomes ja Rootsis. Tallinna ja Kuressaare vahel Saaremaal 2020 aasta detsembris ning Tallinna ja Kärdla vahel Hiiumaal 2024 aasta 1 märtsist. Soomes ( alates 2021. aasta maist) lendab ettevõte Helsingist Jakobstadi - Kokkolasse Savonlinna , Kemi ja Jyväskylä. Ettevõte on Air Leapi tellimusel lennanud ka Rootsi siselende. Alates 2022. aasta märtsist lendab see kohalike ettevõtete nimel Stockholm-Brommast Kristianstadi ja Trollhättani. Lisaks kaubalennud Kesk-Euroopas. [ *viide?* ]

## Lennukipark
Nyxairi lennukipark koosneb järgmistest lennukitest: 

* 1 ATR 72-500
* 2 ATR 42-500
* 5 SAAB 2000
* 6 SAAB 340

## Välislingid

*Nyxair on valmis 1 juunist lendama suurema lennukiga.Saarte Hääl, 9.05.2019
* Suursaarte lennuliine hakkab teenindama Nyxair. ERR, 06.02.2024
* UUS VEDAJA | Tallinn-Kärdla lennuliinile tuleb NyxAir. Hiiu Leht, 08.01.2024

## Vaata ka
https://flynyx.com
Kadrisammal

**Kadrisammal** (*Atrichum*) on lehtsammaltaimede hõimkonda karusamblaliste sugukonda kuuluv perekond.

## Liike
**Atrichum angustatum* – ahas kadrisammal
**Atrichum crispum* – pehme kadrisammal
**Atrichum flavisetum* – kollakas kadrisammal
**Atrichum tenellum* – õrn kadrisammal
**Atrichum undulatum* – harilik kadrisammal
Lõhiskupar

**Lõhiskupar** (*Andreaea*) on lõhiskuparsammalde klassi kuuluv perekond.

## Liike
**Andreaea rupestris* – kivi-lõhiskupar
Hollywoodi silt

**Hollywoodi silt** (inglise keeles *Hollywood Sign*) on USA-s Californias Los Angeleses mäenõlvale püstitatud silt, mis moodustab sõna HOLLYWOOD. Silt koosneb üheksast hiiglaslikust tähest, mis on 13,7 meetrit kõrged. Kogu sildi pikkus on 106,7 meetrit. Silt asub Santa Monica mägedes Hollywood Hillsi piirkonnas Mount Lee mäel.

Hollywoodi silt avati ametlikult 13. juulil 1923. Algselt märkis silt nime "Hollywoodland", kuid viimased neli tähte eemaldati 1949. aastal toimunud parandustööde käigus. Silt loodi, et tõmmata tähelepanu lähedal asuvale uusarendusalale.

16. septembril 1932 sooritas mitmes Broadway näidendis edu saavutanud näitleja Peg Entwistle enesetapu, kui hüppas sildi H-tähe otsast alla. Entwistle oli masendunud sellest, et ei olnud suutnud Hollywoodis endale filmirolle leida.

Sildi korrashoiu eest hoolitseb Hollywood Sign Trust.

USA-s asuva Hollywoodi sildi eeskujul on Tallinna–Tartu maantee ääres Laeva küla kõrval Valmaotsa külas sarnane silt kirjaga "HOLLYWOOD".

## Viited

## Välislingid
* Hollywood Sign Trust
Lehviksammal

**Lehviksammal** (*Ptilium*) on ulmikuliste sugukonda kuuluv sammalde perekond.

## Liike
**Ptilium crista-castrensis* – harilik lehviksammal
Orsippos

**Orsippos** (Ὄρσιππος) oli Megarast pärit sportlane, teadaolevalt esimene atleet, kes 14. antiikolümpiamängudel (720 e.Kr) jooksis alasti.

2. sajandist pKr pärinevas, eleegilise distihhoni vormis epitaafis mainitakse, et ta ennistas oma kodulinnale ala, mis oli vaenlase poolt anastatud, ning et ta oli esimene kreeklane, kes sai olümpiamängudel võidupärja, olles jooksnud alasti (varem oli kasutatud niudevööd).

2. sajandil pKr kirjutanud Pausanias avaldab oma teoses "Hellase kirjeldus" arvamust, et Orsippos lasi joostes meelega niudevööl maha libiseda, taibates, et alasti saab kiiremini joosta.

## Kirjandus
* Tiit Kuningas, Kalle Voolaid, "Ateena 1896: I olümpiamängud". Inreko Press, 1997.

## Viited
Kolmandiku reegel

**Kolmandiku reegel** on kompositsiooni juhis, mis asetab objekti pildi vasakusse või paremasse kolmandikku, jättes ülejäänud kaks kolmandikku rohkem avatuks. Kolmandiku reeglit kasutatakse peamiselt visuaalses kompositsioonis.

Pildi kaader jagatakse joontega vertikaalselt ja horisontaalselt kolmeks. Joonte ristumiskohti nimetatakse huvipunktideks. Kolmandiku reegli eesmärk on saada objekt kaadri vasakusse või paremasse kolmandikku, sellega tekib asümmeetriline ja silmapaistev pilt.

Paljudel digikaameratel on võimalus kuvada 3x3 ruudustikku kas pildiotsijas või tagumisel LCD-ekraanil. 

## Ajalugu
Kolmandiku reeglit mainis esimesena Joshua Reynolds 1797. aastal Londoni Kuninglikus Kunstiakadeemias. Ta õpetas, et maal mõjub kõige paremini siis, kui valguse ja pimeduse suhe on ligikaudu 1/3:2/3.

John Thomas Smith kasutas terminit "kolmandiku reegel" esimest korda 1797. aastal oma raamatus "Remarks on Rural Scenery" ning märkis, et neid põhimõtteid tuleks arvesse võtta iga kompositsiooni puhul.

1845. aastal kirjutas George Field kolmandiku reegli negatiivsetest pooltest, kuidas sellise reegliga tulevad igavad ja üksluised maalid.

## Vaata ka
* Kuldlõige

## Viited
Galatea (novell)

**"Galatea"** on Ameerika Ühendriikide kirjaniku Madeline Milleri novell. 

Lugu avaldati 2013. aastal e-raamatuna ja 2022. aastal kõvas köites paberraamatuna. Novell põhineb Vana-Kreeka mütoloogial ja jutustab loo Galateast, kujur Pygmalioni ellu ärganud taiesest. Loo aluseks on Ovidiuse "Metamorfoosid".

## Viited
Proonik

**Proonik** (*Fossombronia*) on lehthelviksammalde klassi kuuluv perekond.

## Liike
**Fossombronia foveolata* – kallasproonik
**Fossombronia wondraczekii* – Wondraczeki proonik
Rasvasammal

**Rasvasammal** (*Aneura*) on lehthelviksammalde klassi kuuluv perekond.

## Liike
**Aneura pinguis* – soo-rasvasammal
Rikardia

**Rikardia** (*Riccardia*) on lehthelviksammalde klassi kuuluv perekond.

## Liike
**Riccardia chamaedryfolia* – suur rikardia
**Riccardia incurvata* – nõgus rikardia
**Riccardia latifrons* – laiahõlmaline rikardia
**Riccardia multifida* – sulgjas rikardia
**Riccardia palmata* – kämmalrikardia
Kariksammal

**Kariksammal** (*Frullania*) on lehthelviksammalde klassi kuuluv perekond.

## Liike
**Frullania dilatata* – harilik kariksammal
**Frullania tamarisci* – tamarisk-kariksammal
Melankomas

Melankomas oli pärit Kaarjast (linnriik Väike-Aasias tänapäeva Türgi aladel). Melankomas sai kuulsaks sellega, et ta võitis 207. antiikolümpiamängudel rusikavõitluse ainsatki hoopi saamata. Melankomas – väga väle mees, kes liikus uskumatult kiiresti – kasutas ebatavalist strateegiat, põigeldes vastaste löökide eest kõrvale, kuni need kurnatuse tõttu alla andsid. Tema kehaline vastupidavus tulenes karmidest treeningutest. Kirjas on, et kord oli ta kaks päeva järjest käsi enda ees väljasirutatuna hoidnud, neid kordagi langetamata ja sekunditki puhkamata.

## Viited [ redigeeri ]

# Wernicke, L. Eriskummalised olümpialood. Tänapäev 2020,
Savitalluk (perekond)

**Savitalluk** (*Blasia*) on lehthelviksammalde klassi kuuluv perekond.

Perekonda kuulub ainult üks liik – savitalluk (*Blasia pusilla*).
Kõrvsammal

**Kõrvsammal** (*Syzygiella*) on perekond taimi.

## Liike
**Syzygiella autumnalis* – sügis-kõrvsammal

## Välislingid
*
Kottsammal

**Kottsammal** (*Calypogeia*) on lehthelviksammalde klassi kuuluv perekond.

## Liike
**Calypogeia azurea* – sinakas kottsammal
**Calypogeia integristipula* – mets-kottsammal
**Calypogeia muelleriana* – Mülleri kottsammal
**Calypogeia neesiana* – Neesi kottsammal
**Calypogeia sphagnicola* – raba-kottsammal
**Calypogeia suecica* – rootsi kottsammal
Sigiliimikulised

**Sigiliimikulised** (*Endogemmataceae*) on lehthelviksammalde klassi kuuluv sugukond.

## Perekondi
**Endogemma* – sigiliimik
Sigiliimik

**Sigiliimik** (*Endogemma*) on lehthelviksammalde klassi kuuluv perekond.

Ainukese liigina kuulub perekonda murujas sigiliimik (*Endogemma caespiticia*).
Nudisamblalised

**Nudisamblalised** (*Gymnomitriaceae*) on lehtsammalde klassi kuuluv sugukond.

## Perekondi
**Nardia* – nardia
Silvi-Aire Villo

**Silvi-Aire Villo** (sünninimi **Silvi-Aire Kirs**; sündinud 7. veebruaril 1939) on tõlkija ja toimetaja, endine Eesti NSV parteitöötaja.

1970. aastatel oli ta ELKNÜ Keskkomitee sekretär, Eesti NSV Pioneeriorganisatsiooni nõukogu esimees ja EKP Tallinna Oktoobri rajoonikomitee sekretär.

1981. aastast töötas ta EKP Tallinna Linna Lenini rajoonikomitee I sekretärina ja oli EKP Keskkomitee liige, oli EKP Keskkomitee propaganda ja agitatsiooniosakonna juhataja asetäitja, EKP Keskkomitee Poliitharidusmaja juhataja. Aastatel 1987–1988 oli ta EKP Keskkomitee propaganda ja agitatsiooni osakonna juhataja ning EKP Keskkomitee ideoloogiaosakonna juhataja esimene asetäitja.

Aastatel 1985–1990 oli ta Eesti NSV Ülemnõukogu XI koosseisu liige.

Pärast Eesti taasiseseisvumist on ta töötanud tõlkija ja toimetajana.

Aastatel 1999–2008 oli ta kirjastuse ILO juhatuse liige.

## Tunnustus
* 1976 Medal "Töövapruse eest"
* 1989 Eesti NSV Ülemnõukogu Presiidiumi aukiri

## Teoseid
* Silvi-Aire Villo, "Juht ja kollektiiv", Tallinn: Eesti Raamat, 1986

## Viited

## Välislingid
*ERR fotoarhiiv. ELKNÜ Keskkomitee sekretär Silvi-Aire Villo Fotograaf Arnold Moskalik, 18.11.1970
*Rahvusarhiivi fotoinfosüsteem Fotis. Villo, Silvi-Aire, EKP Tallinna Linna Lenini Rajoonikomitee esimene sekretär Fotograaf Arnold Moskalik, 1984
Hõlmiksammal

**Hõlmiksammal** (*Lejeunea*) on lehthelviksammalde klassi kuuluv perekond.

## Liike
**Lejeunea cavifolia* – nõgusalehine hõlmiksammal
Adelantuselised

**Adelantuselised** (*Adelanthaceae*) on sugukond taimi.

## Perekondi
* *[[Adelanthus]]*
* *[[Pseudomarsupidium]]*
* *Syzygiella* – kõrvsammal
* *[[Wettsteinia]]*

## Välislingid
*
Nardia

**Nardia** (*Nardia*) on lehtsammalde klassi kuuluv perekond.

## Liike
**Nardia geoscyphus* – harilik nardia
**Nardia insecta* – hõlmine nardia
Harpantus

**Harpantus** (*Harpanthus*) on lehtsammalde klassi kuuluv perekond.

## Liike
**Harpanthus flotovianus* – Flotovi harpantus
**Harpanthus scutatus* – kilpjas harpantus
Ebatähtlehik

**Ebatähtlehik** (*Anastrophyllum*) on lehthelviksammalde klassi kuuluv perekond.

## Liike
**[[Anastrophyllum michauxii]]*
Kulbik

**Kulbik** (*Jungermannia*) on lehthelviksammalde klassi kuuluv perekond.

## Liike
**Jungermannia atrovirens* – tume kulbik
**Jungermannia lanceolata* – keeljas kulbik
Nokissammal

**Nokissammal** (*Mesoptychia*) on lehthelviksammalde klassi kuuluv perekond.

## Liike
**Mesoptychia badensis* – baadeni nokissammal
**Mesoptychia bantriensis* – Bantri nokissammal
**Mesoptychia heterocolpos* – ahenev nokissammal
**Mesoptychia rutheana* – Ruthe nokissammal
Müülialised

**Müülialised** (*Myliaceae*) on lehthelviksammalde klassi kuuluv sugukond.

## Perekondi
**Mylia* – müülia
Müülia

**Müülia** (*Mylia*) on lehthelviksammalde klassi kuuluv perekond.

## Liike
**Mylia anomala* – rabamüülia
Ümarlehik

**Ümarlehik** (*Solenostoma*) on lehthelviksammalde klassi kuuluv perekond.

## Liike
**Solenostoma confertissimum* – tihe ümarlehik
**Solenostoma gracillimum* – õrn ümarlehik
**Solenostoma hyalinum* – kahkjas ümarkulbik
**Solenostoma obovatum* – jõgi-ümarlehik
**Solenostoma sphaerocarpum* – kerajas ümarkulbik
Relvisjooks

**Relvisjooks** (ka kilbijooks) oli Vana-Kreeka jooksuvõistlus, kus tuli joosta 2 staadionit, (384,54 meetrit) kandes oda, kilpi, põlvekaitsmeid ja kiivrit. Jooksja võis jooksu ajal kõik asjad maha visata, ainult kilp tuli lõpuni käes hoida.
Lõhiksammal

**Lõhiksammal** (*Lophozia*) on lehthelviksammalde klassi kuuluv perekond.

## Liike
**Lophozia ascendens* – pisi-lõhiksammal
**Lophozia guttulata* – kõdu-lõhiksammal
**Lophozia silvicola* – mets-lõhiksammal
**Lophozia ventricosa* – kivi-lõhiksammal
Lusiksammal

**Lusiksammal** (*Liochlaena*) on lehthelviksammalde klassi kuuluv perekond.

## Liike
**Liochlaena lanceolata* – keeljas lusiksammal
**Liochlaena subulata* – naaskel-lusiksammal
Achillean

***Achillean*** on ingliskeelne sõna, mida kasutavad enda kohta osad geimehed ja teised kväärid. Sõna *Achillean* naisvaste on *[[Sapphic]]*. *Achillean*'ite lipp koosneb kolmest triibust, millest kaks äärmist on helesinised ja keskmine valge ning lipu keskel on kujutatud rohelist nelki. 

## Viited
Batsaania

**Batsaania** (*Bazzania*) on lehthelviksammalde klassi kuuluv perekond.

## Liike
**Bazzania trilobata* – kolmehõlmaline batsaania
Sõrmiksammal

**Sõrmiksammal** (*Kurzia*) on lehthelviksammalde klassi kuuluv perekond.

## Liike
**Kurzia pauciflora* – väike sõrmiksammal
Kammtupik

**Kammtupik** (*Lophocolea*) on kammtupikuliste sugukonda kuuluv sammalde perekond.

## Liike
**Lophocolea bidentata* – kahehambuline kammtupik
**Lophocolea heterophylla* – erilehine kammtupik
**Lophocolea minor* – väike kammtupik
Raunik

**Raunik** (*Plagiochila*) on lehthelviksammalde klassi kuuluv perekond.

## Liike
**Plagiochila asplenioides* – harilik raunik
**Plagiochila porelloides* – väike raunik
Hammassammal

**Hammassammal** (*Odontoschisma*) on lehthelviksammalde klassi kuuluv perekond.

## Liike
**Odontoschisma denudatum* – paljas hammassammal
**Odontoschisma fluitans* – ujuv hammassammal
Ümarlõhik

**Ümarlõhik** (*Heterogemma*) on lehthelviksammalde klassi kuuluv perekond.

## Liike
**Heterogemma laxa* – raba-ümarlõhik
Lõhesammal

**Lõhesammal** (*Lophoziopsis*) on lehthelviksammalde klassi kuuluv perekond.

## Liike
**Lophoziopsis excisa* – erilehine lõhesammal
**Lophoziopsis longidens* – hammas-lõhesammal
Tömplõhik (perekond)

**Tömplõhik** (*Obtusifolium*) on lehthelviksammalde klassi kuuluv perekond.

## Liike
**Obtusifolium obtusum* – tömplõhik
Õlilõhiksammal (perekond)

**Õlilõhiksammal** (*Oleolophozia*) on lehthelviksammalde klassi kuuluv perekond.

## Liike
**Oleolophozia perssonii* – õlilõhiksammal
Hammaslõhik

**Hammaslõhik** (*Schistochilopsis*) on lehthelviksammalde klassi kuuluv perekond.

## Liike
**Schistochilopsis incisa* – terav hammaslõhik
**Schistochilopsis opacifolia* – lihav hammaslõhik
Kännukatik (perekond)

**Kännukatik** (*Nowellia*) on lehthelviksammalde klassi kuuluv perekond.

## Liike
**Nowellia curvifolia* – kännukatik
Peensammal

**Peensammal** (*Fuscocephaloziopsis*) on lehthelviksammalde klassi kuuluv perekond.

## Liike
**Fuscocephaloziopsis catenulata* – ketjas peensammal
**Fuscocephaloziopsis connivens* – ümaralehine peensammal
**Fuscocephaloziopsis loitlesbergeri* – Loitlesbergeri peensammal 
**Fuscocephaloziopsis lunulifolia* – kuulehine peensammal
Sagarsammal

**Sagarsammal** (*Tritomaria*) on lehthelviksammalde klassi kuuluv perekond.

## Liike
**Tritomaria exsectiformis* – puidu-sagarsammal
**Tritomaria quinquedentata* – suur sagarsammal
Skapaania

**Skapaania** (*Scapania*) on lehthelviksammalde klassi kuuluv perekond.

## Liike
**Scapania apiculata* – süstjas skapaania
**Scapania calcicola* – lood-skapaania
**Scapania curta* – madal skapaania
**Scapania gymnostomophila* – kaljuskapaania
**Scapania irrigua* – loduskapaania
**Scapania lingulata* – kiviskapaania
**Scapania mucronata* – liivskapaania
**Scapania nemorea* – saluskapaania
**Scapania paludicola* – sooskapaania
**Scapania umbrosa* – varjuskapaania
**Scapania undulata* – lainjas skapaania
Paelsammal

**Paelsammal** (*Metzgeria*) on lehthelviksammalde klassi kuuluv perekond.

## Liike
**Metzgeria conjugata* – suur paelsammal
**Metzgeria furcata* – harilik paelsammal
Porella

**Porella** (*Porella*) on lehthelviksamblate klassi kuuluv perekond.

## Eesti liigid
**Porella cordaeana* – Corda porella
**Porella platyphylla* – suurelehine porella
Udesammal

**Udesammal** (*Trichocolea*) on lehthelviksammalde klassi kuuluv perekond.

## Liike
**Trichocolea tomentella* – viltjas udesammal
Jalgrattamonarhia

**Jalgrattamonarhia** (*bicycle monarchy*) on termin Skandinaavia ja Madalmaade kuningaperede vaoshoituma stiili kohta.

Algselt oli "jalgrattamonarhia" mõneti halvustav termin, millega vihjati nende kuningakodade väiksemale pidulikkusele ja tseremoniaalsusele võrreldes Briti krooniga. Tänapäeval ei ole see enam halvustav termin, vaid ka mõneti positiivne, mida kasutavad peamiselt need, kes on vastu Briti kuningakoja tseremoniaalsele aspektile, aga samas ei toeta monarhia kaotamist.

Termini päritoluks on väidetud, et see võib tulla kas Hollandi või Taani kuningakojalt:

Hollandi versiooni kohaselt pärineb see kuninganna Juliana armastusest jalgrattasõidu vastu, isegi oma valitsusajal, kuid ta oli kuulsaim tema sagedaste, korraldamata esinemistega avalikkuses; ka tema tütar, hilisem kuninganna Beatrix, sõitis tihti jalgrattaga, mis säilitas "jalgrattamonarhia" kuvandit.

Taani versiooni kohaselt pärineb see Saksa okupatsioonist Taanis, kui aastail 1940–1943 tegutses Taani valitsus tavapärasel kujul, mis kutsus esile kollaboratsioonisüüdistused, mispeale hakkasid solidaarsusest rahvaga kroonprints Frederik (tulevane kuningas Frederik IX) ja abikaasa Ingrid sõitma jalgrattaga läbi Kopenhaageni.

Igaljuhul ei olnud termini allikaks vaesus või pōhiseadusliku võimu puudumine – näiteks Hollandi monarhil on täielikud kuninglikud eesõigused ja perekonna vara väärtuseks hinnati 2003. aastal 250 miljonit dollarit.

Ka Saksamaa viimase keisri Wilhelm II pojapoeg ja toonane Preisi kuningliku perekonna pea Louis Ferdinand avaldas ajakirjanik C. L. Sulzbergerile 1977. aastal antud intervjuus tugevat imetlust Skandinaavia, Hollandi ja Belgia "jalgrattamonarhia" ja "kroonitud vabariigi" stiili üle, kuidas ka autod, milles sõitis kuningas või kuninganna, jäid valgusfooride taga seisma. Ta teatas, et kui tema eluajal Saksamaal taastataks Hohenzollernite monarhia, kavatseks ta seda stiili järgida.

## Vaata ka

* jalgratas
* skandinaavia kuningakojad

## Viited
Scytinostroma

***Scytinostroma*** on pilvikulaadsete seltsi kuuluv perekond seeni.

## Liike
**[[Scytinostroma hemidichophyticum]]*, ka *Scytinostroma portentosum*
**[[Scytinostroma odoratum]]*

## Varasemaid liike
**[[Baltazaria galactina]]*

## Välislingid
*
Revolver (täpsustus)

**Revolver** võib tähendada mitut asja:
***[[Revolver]]** on käsitulirelv
* **[[Revolver (album)|Revolver]]** on The Beatlesi stuudioalbum
* **[[Revolver (ansambel)|Revolver]]** on Eesti ansambel
* **"[[Revolver (film 2005)|Revolver]]"** on Guy Ritchie 2005. aasta film

## Vaata ka
* Revolver Film
Sõõrik (sammal)

**Sõõrik** (*Radula*) on lehthelviksammalde klassi kuuluv sugukond.

## Liike
**Radula complanata* – korbasõõrik
Ripsik

**Ripsik** (*Blepharostoma*) on lehthelviksammalde klassi kuuluv perekond.

## Liike
**Blepharostoma trichophyllum* – harilik ripsik
Aleksei Miltšakov

**Aleksei Jurjevitš Miltšakov** (vene keeles Алексей Юрьевич Мильчаков; sündinud 30. aprillil 1991 Leningradis) on vene neonats, Venemaa neonatsistliku sõjalise formeeringu Russitš juht, tuntud hüüdnimede "Frits" ja "Serblane" all. 

Sai kuulsaks, kui 2011. aastal avaldas sotsiaalvõrgustikus VKontakte fotod, milles ta tapab kutsika, seejärel lõikab tal pea maha ja sööb selle ära. “Ka loomadel on õigused ja ma austan nende õigust olla esiteks maitsekas, teiseks praetud, kolmandaks mitte palju kõõluseid ja luid; täna veendusin taas, et koer pole mitte ainult inimese sõber, vaid ka hea šašlõkk." 

## Elulugu
2000. aastatel oli ta Dmitri Djomuškini neonatsliku organisatsiooni Slaavi Liit Peterburi osakonna liige. 2012–2013 ajateenistuses Venemaa õhudessantvägedes.

2014. aastal läks sõdima Donbassi hüüdnime "Serblane" all. Enda väitel läks ta sinna "väikese vene natsionalistide rühmana" "tapma", kuna "tunneb jahi põnevust", ja nimetas end natsiks. Ukraina prokuratuuri andmeil võitles ta 2014. aasta juunist kuni 2015. aasta augustini Russitši eesotsas. Donbassi sõja ajal lõikas ta tapetud Ukraina sõduritel maha kõrvad, lõikas nende nägudele kolovrotati (kaheksaharuline haakrist) ning tegi ukrainlaste põlenud surnukehade taustal selfisid, mille postitas sotsiaalmeediasse. Ukraina sõjaväe peaprokuratuur lülitas ta 2016. aasta novembris tagaotsitavate nimekirja. 2016. aasta mais pälvis suurt vastukaja lugu, kuidas Valgevene lapsed viidi Venemaale sõjalisele väljaõppele, kus juhendajateks olid Russitši liikmed ja selle komandör Aleksei Miltšakov.  6. juulil 2017 algatas Ukraina peaprokuratuur tema suhtes kriminaalasja, teda süüdistatakse terrorirühmituse loomises, Ukraina territoriaalse terviklikkuse riivamises ja agressiivse sõja pidamises. Muu hulgas esitati talle süüdistus 40 Ukraina sõjaväelase mõrvas osalemises.

2017. aastal avastas väljaanne Fontanka.ru Miltšakovi Venemaa Süüria operatsioonis osalenud Wagneri palgasõduritest tehtud fotodelt.

Saksamaa föderaalse luureteenistuse andmetel on ta alates 2022. aasta aprilli algusest osalenud Venemaa täiemahulises sissetungis Ukrainasse. 2022. aasta septembris avaldas Miltšakov oma Telegrammi kanalis "Ukraina relvajõudude sõjavangide kõrvaldamise juhised", milles ta ähvardas sõjavange piinata ja tappa. 

## Sanktsioonid
16. veebruaril 2015 kanti ta Euroopa Liidu sanktsioonide nimekirja Ukrainas vaenutegevuses osalenud separatistliku rühmituse komandörina.

15. septembril 2022 lisati Russitš ning selle ülemad Aleksei Miltšakov ja Jan Petrovski USA sanktsioonide nimekirja Harkovi oblasti lahingutes "erilise julmuse" ülesnäitamise eest. 

Ta on kantud ka Suurbritannia, Kanada, Šveitsi, Austraalia, Jaapani, Ukraina ja Uus-Meremaa sanktsioonide nimekirja.

## Viited
Mati Määrits

**Mati Määrits** (sündinud 29. juulil 1958 Tartus) on eesti ajakirjanik.

Mati Määrits õppis aastail 1965–1976 Tartu 10. keskkoolis (algaastatel Tartu 10. 8-klassiline kool). 1981. aastal lõpetas ta Tartu Riikliku Ülikooli filoloogiateaduskonna ajakirjanduse erialal.

Ta on töötanud ajalehtedes Edasi (1978–1980), Leninlik Lipp (1981–1984), Rahva Hääl (1984–1994), Eesti Sõnumid (1994), Koit (1995–2019) ja Lõuna-Eesti Postimees (2019. aastast).

## Tunnustus
* 1998 – Metsanädala ajakirjanduskonkursi laureaat (Metsaamet)
* 2020 – Eesti Raamatukoguhoidjate Ühingu ajakirjandusauhind

## Isiklikku
Mati Määrits elab Põlvamaal Valgemetsas. Ta on abielus, kahe täiskasvanud poja ja ühe tütre isa.

Määrits on Valgemetsa külavanem, MTÜ Valgemetsa ja MTÜ Kasvukoda ning OÜ THV juhatuse liige ning Põlva Keskraamatukogu nõukogu esimees.

## Viited
Reimo Rehkli

**Reimo Rehkli** (sündinud 11. märtsil 1985) on koolitaja ja töötubade läbiviija. Samuti on ta Tartu Ülikooli välisveebi tooteomanik/peatoimetaja ja MTÜ Jaan Tõnissoni Seltsi juhatuse liige.

## Elulugu
Reimo Rehkli on pärit Tartust.

Ta lõpetas 2004. aastal Hugo Treffneri Gümnaasiumi. Seejärel õppis Tartu Ülikoolis riigiteaduste erialal, mille lõpetas 2007. aastal. Lisaks on ta täiendanud end erialaselt *Google UX Design Specialization* kursusel ning *Design Sprint Masterclass (AJ&Smart)* kursusel.

2022. aastal alustas Rehkli ettevõtlusega, luues osaühingu nimega Mokap. Mokap OÜ pakub erinevaid koolitusi (peamiselt Canva koolitused) ja töötubade läbiviimise teenust organisatsioonidele ja firmadele, kus kasutab kohandatud versiooni disainisprindist.

## Varasem töökogemus
2010-2014 Eesti Rahva Muuseum, kommunikatsioonijuht

2014-2019 Eesti Teadusagentuur, Research in Estonia algatuse turundusspetsialist
McAllen

**McAllen** on linn USA-s Texase osariigis Hidalgo maakonnas.

Linn asub Mehhiko piiri kõrval Rio Grande ääres. Teisel pool piiri asub Mehhiko linn Reynosa. Mehhiko lahest asub McAllen 110 km läänes.

Elanike arv oli 2020. aasta rahvaloenduse kohaselt 142 210. Elanike arvult on see Hidalgo maakonna suurim ja Texases 23. kohal. 86,7% elanikest moodustavad ladinaameeriklased.

Linn asutati 1904. aastal, kui sinna jõudis raudteeliin St. Louis, Brownsville and Mexico Railway. Linn sai nime kohaliku maaomaniku John McAlleni järgi. 1909. aastal hakkas McAllenis ilmuma ajaleht McAllen Monitor. 1911. aastal sai McAllen linnaõigused.

McAllenis on suurim rasvunud inimeste osakaal riigis. 2012. aastal oli 38,5% täiskasvanud elanikkonnast rasvunud. Selle tõttu on linna elanikkond ka väga halbade tervisenäitajatega. Diabeet on diagnoositud üle 21% elanikest.

Linna läbivad kiirtee Interstate 2 ja maantee U.S. Route 83. Linna lõunaosas asub McAllen Milleri rahvusvaheline lennujaam.

## Viited

## Välislingid
* https://www.mcallen.net/
Pärnu piiramine (1710)

**Pärnu piiramine** oli 1710. aasta suvel Põhjasõja käigus aset leidnud sõjaline kokkupõrge, mil Vene tsaaririigi väed Rudolph Felix Baueri juhtimisel vallutasid Pärnu linna, mida kaitses Jakob Heinrich von Schwengelmi juhitud Rootsi garnison. 

## Eellugu

## Vägede iseloomustus
### Rootsi garnison

Pärnu linna Rootsi garnisoni juhataja oli ooberst Jakob Heinrich von Schwengelm. Garnison koosnes 1000-mehelisest Liivimaa jalaväerügemendist, lisaks veel ooberst Magnus Wilhelm von Nierothi 800-mehelisest jalaväerügemendist, 64-mehelisest salgast Uusimaa jalaväerügemendist ning 50-mehelisest traguniüksusest. Pärnu linnas oli ka ligi 180 kahurit, mida juhatas kapten Jakob Pettersson. 1710. aasta veebruaris koosnes Pärnu garnison 1690 mehest.

### Vene armee
Vene armeed juhatas kindralleitnant Rudolph Felix Bauer. Venelaste armee koosnes kuuest tragunirügemendist, kaasas oli ka hulk 12-naelaseid suurtükke.

## Piiramise ülevaade
Baueri tragunid alustasid Pärnu piiramist 22. juulil. Baueri välilaager asus Sauga mõisas. Linnas elanud kõrgemad ametnikud, näiteks Magnus Wilhelm von Nieroth ja Gustav Adolf Strömfelt, lahkusid linnast. Linnas hakkas levima katk, millesse surid paljud sõdurid ning raeliikmed.

10. augustil kogunes linnas kokku sõjanõukogu, mille liikmeteks olid peale von Schwengelmi veel Gustav Carl von Schreiterfelt, Magnus Friedrich von Wolffelt, Niklaes von Vettern, Wolmar Gustav Lauw, Jakob Friedrich von Schwanewede ning kolm raehärrat. Nõukogu lõpuks sai osalejatele selgeks, et linna hoida ei ole võimalik. Järgmisel päeval alustas Schwengelm Baueri välistaabis läbirääkimisi ning linn alistus lõplikult 14. augustil.

Pärnu vallutamise tähistamiseks anti Venemaal välja aumedaleid.

## Viited


## Kirjandus
* Bachmeister, Hartwich Ludwig Christian. ''Beyträge zur Geschichte Peters des Großen''. Kd. 1. Riia. 1774.
* *Eesti rahva ajaloost Põhjasõja aastail 1700-1721*. Tallinn: Eesti Riiklik Kirjastus, 1960.
* Sundberg, Ulf. ''Swedish defensive fortress warfare in the Great Northern War 1702-1710''. 2018.
Andréas Kontokánis

**Andréas Kontokánis** (uuskreeka keeles Ανδρέας Κοντοκάνης; sündinud 1981. aastal Ateenas) on kreeka fotograaf ja malekohtunik. 

Kontokánis töötab internetiturunduse konsultandina.

2007. aastal sai ta Rahvusvaheliselt Maleföderatsioonilt FIDE arbiitri ja 2008. aastal rahvusvahelise arbiitri nimetuse. 

Kontokánis on tegutsenud maleturniiridel malekohtuniku ja fotograafina.
 
## Fotojäädvustusi Bakuu maleolümpialt
Kontokánis käis fotograafina septembris 2016 Bakuus toimunud 42. maleolümpial, kus tegi mitusada pilti, pea kõik need laaditi Wikimedia Commonsi andmebaasi. Allpool mõned tema Bakuus tehtud piltidest.


Pilt: Ju Wenjun (2016.09) (cropped).jpg|Ju Wenjun
Pilt: Hou Yifan (29762728494) (cropped).jpg |Hou Yifan
Pilt: Reizniece-Ozola Dana (30203355590).jpg |Dana Reizniece-Ozola
Pilt: Alattar Ghayda (29206010420).jpg|Alattar Ghayda 
Pilt: Carlsen Magnus with hood (30251235731).jpg |Magnus Carlsen
Pilt: Skembris Spyridon (30218892846).jpg|Spyrídon Skémpris
Pilt: Grischuk Alexander makes his move (30754960216).jpg|Aleksandr Grištšuk
Pilt: Harikrishna Pentala (30253238522).jpg|Pentala Harikrishna
Pilt: Kramnik Vladimir (29624017854).jpg |Vladimir Kramnik
Pilt: Zawadzka Jolanta (28869256634).jpg|Jolanta Zawadzka
Pilt: Salem A.R. Saleh-2 (29872687640).jpg|Salem Saleh


## Viited

## Välislingid
*Andréas Kontokánis FIDE andmebaasis
*Andréas Kontokánise koduleht
Mary Poppins (raamat)

**"Mary Poppins"** on briti autori Pamela Lyndon Traversi raamatusarja "Mary Poppins" esimene raamat. Raamatu peategelane on maagiline lapsehoidja Mary Poppins. 

Inglismaal ilmus raamatu esmatrükk kirjastuses Gerald Howe LTD 1934. aastal. 

Eestis avaldati raamat 1971. aastal. 1971. aasta väljaanne sisaldab lugusid ka raamatutest "Mary Poppins tuleb tagasi" ja "Mary Poppins avab ukse". Tervikuna ilmus raamat eesti keeles 2000. aastal kirjastuselt Sinisukk.  

## Sisu
"Mary Poppinsi" esimene raamat sisaldab 12 lugu:

# "Idatuul"
# "Vaba pärastlõuna" (Vive Tolli tõlkes "Vaba õhtupoolik")
# "Naerugaas"
# "Preili Lõokese Andrew" (Vive Tolli tõlkes "Miss Larki Andrew")
# "Tantsiv lehm"
# "Õnnetu teisipäev"
# "Linnunaine"
# "Proua Corry" (Vive Tolli tõlkes "Miss Corry")
# "Johni ja Barbara lugu"
# "Täiskuu"
# "Jõulukinke ostmas"
# "Läänetuul"

## Viited

## Välislingid
Termotuumareaktor

**Termotuumareaktor** on termotuumareaktsiooni läbiviimiseks vajalik seade. Et reaktsiooni maapealsetes tingimustes teostada, tuleb lahendada palju keerukaid probleeme. 

Esimene termotuumareaktor loodetakse ehitada Prantsusmaale Cadarache uurimiskeskusse osana rahvusvahelisest ITER uurimisprojektist.
## Vaata ka
*KSTAR
*JT-60SA
*Termotuumareaktsioon

## Viited
Polevaja

**Polevaja** (vene keeles Полевая) on küla (деревня) Venemaal Kurski oblastis Kurski rajoonis, samanimelise külanõukogu keskus. 2010. aastal elas asulas 1575 inimest.

## Viited

## Välislingid
*http://polevaya.rkursk.ru/
Laili Pallon

**Laili Pallon** (varem **Pitka**; sündinud 24. märtsil 1952) on eesti õpetaja.

Ta on töötanud Aruküla Põhikooli eesti keele ja kirjanduse õpetajana alates 1979. aastast, juhendanud õpilaste raamaturingi ja aidanud korraldada kirjandusvõistlusi.

1997. aastast Eesti Emakeeleõpetajate Seltsi liige.

## Viited
Diego Delso

**Diego Delso** (varjunimi **Poco a poco**; sündinud 19. mail 1974 Alicantes) on Hispaania insener, vikipedist ja fotograaf.

Ta õppis Zaragozas elektrotehnikat ning töötab Münchenis autode elektrooniliste juhtplokkide disaini alal.

Alates 2007. aastast on ta Vikipeedia kaastööline. Sealhulgas on ta hispaaniakeelse Vikipeedia üks administraatoritest.

Tähelepanu on pälvinud tema tegevus Wikimedia Commonsis, kus ta on 2024. aasta alguse seisuga lisanud üle 27 000 faili. Ühtlasi on ta enim selliseid fotosid lisanud fotograaf maailmas, mida Wikimedia Commonsi projektis on tunnustatud tiitliga "eeskujulik".

## Tunnustus
* 2014 – Wiki Loves Monuments, 10. koht
* 2016 – Wiki Loves Earth, 2. koht
* 2017 – Wiki Loves Monuments, 8. koht

## Loomingu näiteid

Fail:Concesionario de Mercedes-Benz, Múnich, Alemania, 2013-03-30, DD 25.JPG
Fail:Biblioteca Vasconcelos, Ciudad de México, México, 2015-07-20, DD 16-18 HDR.JPG
Fail:Vista del Puerto de Victoria desde Sky100, Hong Kong, 2013-08-09, DD 10.JPG
Fail:Ayuntamiento, vistas panorámicas desde Toompea, Tallin, Estonia, 2012-08-05, DD 21.JPG
Fail:Basílica de Notre-Dame, Montreal, Canadá, 2017-08-12, DD 01-03 HDR.jpg
Fail:Catedral de Sioni, Tiflis, Georgia, 2016-09-29, DD 97-99 HDR.jpg
Fail:Santuario de Las Lajas, Ipiales, Colombia, 2015-07-21, DD 21-23 HDR.jpg
Fail:Bosque de Piedra, provincia de Varna, Bulgaria, 2016-05-27, DD 73.jpg
Fail:Glaciar Davidson, Haines, Alaska, Estados Unidos, 2017-08-18, DD 55.jpg
Fail:Seljalandsfoss, Suðurland, Islandia, 2014-08-16, DD 201-203 HDR.JPG
Fail:Zapatero (Pyrrhocoris apterus), Hartelholz, Múnich, Alemania, 2020-06-28, DD 334-361 FS.jpg
Fail:Lince ibérico (Lynx pardinus), Almuradiel, Ciudad Real, España, 2021-12-19, DD 07.jpg
Fail:Cangrejo ermitaño (Dardanus calidus), franja marina Teno-Rasca, Tenerife, España, 2022-01-09, DD 47.jpg
Fail:Raya pelágica (Pteroplatytrygon violacea), Cabo de Palos, España, 2022-07-16, DD 69.jpg
Fail:Tiburón azul (Prionace glauca) y submarinista, canal Fayal-Pico, islas Azores, Portugal, 2020-07-27, DD 08.jpg
Fail:Campamento de ganado de la tribu Mundari, Terekeka, Sudán del Sur, 2024-01-29, DD 36.jpg
Fail:Fernsehturm, Berlín, Alemania, 2016-04-22, DD 40-42 HDR.jpg


## Viited

## Välislingid

* Koduleht
* "Kvaliteetsel pildimaterjalil on Vikipeedia artiklites oluline roll" Wikimedia Eesti, 23. jaanuar 2024
* "1,000 Featured Pictures for Wikipedia: Interview with Diego Delso" Wikimedia Diff, 17. aprill 2024
* "El ingeniero español que ha llenado de fotos la Wikipedia" El País, 27. mai 2024 (hispaania keeles)
Mary Poppins tuleb tagasi

"**Mary Poppins tuleb tagasi**" on briti kirjaniku Pamela Lyndon Traversi raamatusarja "Mary Poppins" teine raamat. 

Inglismaal ilmus teose esmatrükk kirjastuse Lovat Dickson & Thompson Limited väljaandel 1935. aastal. 

Eesti keeles ilmusid raamatu lood esimest korda 1971. aasta koondväljaandes "Mary Poppins". Selles väljaandes pärines teosest "Mary Poppins tuleb tagasi" viis lugu: "Tuulelohe", "Miss Andrew' lõoke", "Halb kolmapäev", "Õhupalle on mitmesuguseid" ja "Karussell". Tervikuna ilmus raamat eesti keeles 2001. aastal kirjastuselt Sinisukk.

## Sisu
Raamatus "Mary Poppins tuleb tagasi" on kümme lugu:

# "Tuulelohe"
# "Preili Andrew' lõoke" (Vive Tolli tõlkes "Miss Andrew' lõoke")
# "Õnnetu kolmapäev" (Vive Tolli tõlkes "Halb kolmapäev")
# "Tohuvabohu"
# "Uustulnukas"
# "Robertson Ay lugu"
# "Vaba õhtu"
# "Õhupalle on igasuguseid" (Vive Tolli tõlkes "Õhupalle on mitmesuguseid")
# "Nellie-Rubina"
# "Karussell"

## Viited

## Välislingid
Mary Poppins avab ukse

"**Mary Poppins avab ukse**" on briti kirjaniku Pamela Lyndon Traversi raamatusarja "Mary Poppins" kolmas raamat, mis ilmus 1943. aastal. 

Eesti keeles ilmusid selle lood kõigepealt koondväljaandes "Mary Poppins" aastal 1971. Selles oli kaks lugu: "Kass, kes vaatas kuningale otsa" ja "Marmorpoiss". 

Tervikuna ilmus teos eesti keeles Peedu Haaslava tõlkes 2001. aastal kirjastuses Sinisukk. 

## Sisu
Raamatus on kaheksa lugu:

# "Viies november"
# "Härra Twigley soovid"
# "Kass, kes vaatas kuningale otsa"
# "Marmorpoiss"
# "Piparmündihobused"
# "Tõusulaine"
# "Kõik on õnnelikud"
# "Veel üks uks"

## Viited

## Välislingid
Täiuslik sõbranna

**"Täiuslik sõbranna"** on põnevussugemetega Eesti draamasari. Sarja 2. hooaeg linastub 2026. aastal Elisa Huubis. 

## Sisu
Salapärane väljapressija võtab sihikule kliimaminister Agnes Soosalu (Loviise Kapper). Anonüümsetes ähvarduskirjades nõutakse ministrilt tema eestvedamisel valmiva tuulepargi ehituse peatamist. Vastasel juhul lubab väljapressija teha avalikuks Agnesega seotud saladuse, 15 aastat tagasi toimunud peo üksikasjad – selle ajal jäi kadunuks üks tema sõbrannadest. Agnes kutsub appi teised peol osalenud sõbrannad - Britt (Melissa Mariel Korjus) ja Elis (Carolin Ligi) - kes pole aastaid omavahel suhelnud, ja koos üritatakse välja selgitada, mis tol saatuslikul õhtul tegelikult juhtus.

## Tegelased ja osatäitjad

* Agnes (Loviise Kapper)
* Britt (Melissa Mariel Korjus)
* Elis (Carolin Ligi)
* Susanna (Maarja Tammemägi)
* Joel (Ivo Reinok)
* Kristjan (Olev Sten Erik Jõgi)
* Martin (Ott Raidmets)
* Sven (Jaanus Tepomees)

Sarjas on kaasa teinud veel Ago Andreson, Ergo Kuld, Saara Kõiv, Riho Kütsar, Miika Laakso, Lauri-Kare Laos, Marko Leht, Hille Leiten, Katariina Libe, Kirsti Lind-Villard, Robert Linna, Andres Mähar, Pääru Oja, Tõnu Oja, Raimo Pass, Priit Pius, Martin Pukspuu, Amanda Põlluäär, Elli Põlluäär, Jürgen Pärnsalu, Andres Roosileht, Sander Roosimägi, Leon Shtroman, Karel Tallermaa, Liina Tennosaar, Kersti Tombak, Kristo Toots, Helena Tõnisma, Jan Uuspõld, Franka Vakkum, Kaspar Velberg, Sten Zupping

## Hooajad ja osad

## Viited

## Välislingid
* Elisa toob PÖFFil välja oma Eesti ja Soome originaalsarjad
* Käimas on Elisa uue sarja „Täisulik Sõbranna“ võtted
* SUUR GALERII ⟩ Õhtu täis täiuslikke sõbrannasid! Eesti uus naistesari sai piduliku esilinastuse Elu24
Peeter Tüür

**Peeter Tüür** (sündinud 10. septembril 1947 Muhu saarel) on eesti laevamehaanik.

## Elulugu
Peeter Tüür on lõpetanud Tallinna Merekooli ja Leningradi Admiral S. O. Makarovi nimelise Kõrgema Inseneride Merekooli.

Töötas alates 1969. aastast parvlaevadel Severodvinsk, Sõprus, Suurupi, Vormsi, Tehumardi, Koguva nii Virtsu–Kuivastu kui ka Rohuküla–Heltermaa liinil.

1980. aastate algusest töötas ta kaubalaevadel esimese, teise ja vanemmehaanikuna. Teise mehaanikuna oli ta tööl ka Estline'i reisilaeval Estonia. Katastroofiööl (28. septembril 1994) pääses ta pärast üle kolme tunni kestnud vees ujumist.

Pärast seda töötas Tallinki reisilaevadel Mare Baltikum, Tallink Star jt ning Saaremaa Laevakompanii parvlaeval Viire ja Veeteede Ameti jäälõhkujal Tarmo.

## Isiklikku
Peeter Tüür sündis seitsmelapselises peres neljanda lapsena.

Ta oli 52 aastat abielus füüsiku ja pedagoogi Janne Tüüriga. Neil on viis last: muusik Tõnis Tüür, kunstnik Reiu Tüür, arhitekt Mihkel Tüür, linnaplaneerija Maia Tüür ja filmiprodutsent Madis Tüür.

## Viited

## Välislingid
* Estonia protokollid: Kolmetunnise ujumise järel pääsenud mehaanik: visiiriga ei olnud ühtegi probleemi Delfi, 28. september 2014
* Estonia huku aastapäev: lood inimestest Estonia pardal ei kustu Saarte Hääl, 28. oktoober 2023
* Estonia 7.-ndalt tekilt pääsenud isikute tunnistuste kokkuvõte militaar.net, 10. detsember 2021
* Investigation Report MV ESTONIA by the German Group of Experts estoniaferrydisaster.net, May 2000
Mahlapuu

**Mahlapuu** on eesti perekonnanimi.

Soomes ja Rootsis oli perekonnanime Mahlapuu kandjaid 2014. aastal 2 isikut.

## Levik Eestis
2024. aasta 1. jaanuari seisuga oli Eestis perekonnanimi Mahlapuu 99 inimesel: 52 mehel ja 47 naisel. Perekonnanimede levikult oli Malapuu meeste puhul 1979. kohal ja naiste puhul 2522. kohal. Kõige levinum oli perekonnanimi Mahlapuu vanuserühmas 0–4, kus neid on 10 000 elaniku kohta 1,92. Nimi oli kõige sagedasem Võru maakonnas, kus sellist nime kandis maakonna 10 000 elaniku kohta 2,31 inimest.

19. sajandi algul pandi pärisorjusest vabastamise käigus talupojale Viljandimaal Helme kihelkonnas Vanamõisa mõisavallas nimeks Machlapu (normaliseeritult Mahlapuu). 

Nimede eestistamisel võeti perekonnanimi Mahlapuu aastatel 1936–1937 3 korral kasutusele isikute poolt, kes kandsid varem nime Andersen, Veidemann ja Zunz.	

## Nime kandjaid
*Jaan Mahlapuu, Venemaa sõjaväelendur (1894–1917) 
*Johann Mahlapuu, Eesti sõjaväelane (1888–1954)
*Madis Mahlapuu, eesti jurist (1956–)
*Riina Mahlapuu, eesti biokeemik (1951–)

## Viited

## Välislingid
*
Rasune konttümak

**Rasune konttümak** (*Aurantiporus fissilis*) on klassi *[[Agaricomycetes]]* torikulaadsete seltsi kuuluv liik seeni. Sarnane aed-vahtpoorik kinnitub puule kitsamalt.

## Välislingid
*
Juhan Paadam

**Juhan Paadam** (sündinud 7. märtsil 1947 Tallinnas) on eesti telerežissöör, -toimetaja ja -produtsent, kes on töötanud peamiselt Eesti Televisioonis ja Eesti Rahvusringhäälingus.

## Haridus
Paadam on lõpetanud 1965. aastal Keila Keskkooli ning õppinud Tartu Riiklikus Ülikoolis vene keele ja kirjanduse erialal (jäi lõpetamata). Vanemuise teatri stuudios ja ETV õppestuudios omandas ta aastatel 1966–1968 režissööri assistendi oskused. 1976. aastal lõpetas ta Tallinna Pedagoogilise Instituudi näitejuhtimise erialal *[[cum laude]]*.

Juhan Paadamil on absoluutne kuulmine, ta on õppinud viiulit ja oskab mängida klaverit.

## Tööalane tegevus
Paadam töötas Eesti Televisioonis aastatel 1968–1970 režissööri assistendina ja kuni 2002. aastani telerežissöörina. Aastatel 1977–1989 oli ta peatoimetaja, 1989–2002 välissuhete osakonna juhataja, 2002–2007 Eesti Televisiooni juhatuse liige ning 2007–2010 Eesti Rahvusringhäälingu välissuhete juht ja produtsent. 

Ta oli 2002. aasta Eurovisiooni lauluvõistluse peaprodutsent. Aastatel 1997–2008 oli Paadam kõigi Eestis Eurovisiooni lauluvõistlusega seotud saadete produtsent.

Aastatel 1989–1994 oli ta ajalehe Turun Sanomat korrespondent ning 1997–2008 mitme teleprojekti produtsent.

2010. aastast kuni 2020. aasta lõpuni töötas Juhan Paadam Tallinna linnapea Edgar Savisaare nõunikuna.

## Ühiskondlik tegevus
1980. aastast kuni 1990. aastate lõpuni oli ta Eesti Ajakirjanike Liidu liige. Aastatel 2001–2007 kuulus Paadam Euroopa Ringhäälingute Liidu (EBU) Eurovisiooni lauluvõistlust juhtivasse referentgruppi. 

2008. aastal juhtis ta Eesti Välisministeeriumi tellimusel projekti "Moldova avalik ringhääling muutumises. Ekspertanalüüs". 

2014. aastast on ta olnud Tallinna Filharmoonia loomenõukogu liige.

## Tunnustus
* 2003 – Tallinna teenetemärk
* 2003 – Valgetähe V klassi teenetemärk
* 2019 – Tallinna Ülikooli sajandi vilistlane
* 2023 – Eesti filmi- ja teleauhind panuse eest Eesti televaldkonda (elutööauhind)

## Teosed
* Juhan Paadam. "Estonia, 12 points! Eurovisionist. Televisioonist. Visioonist". Kirjastus Hea Lugu. 2017. ISBN 9789949589210

## Isiklikku
Tema tädi (ema Hilda vanem õde) oli näitleja Salme Reek.

## Viited

## Välislingid
* Juhan Paadam Eesti laulust: Suurem kui kunagi varem ei tähenda minu arvates parem kui kunagi varem. ohtuleht.ee/melu, 19. detsember 2021
Guntramsdorf

**Guntramsdorf** on vald *(Marktgemeinde)* Austrias Alam-Austria liidumaal Mödlingi ringkonnas.

Alam-Austria *Industrievierteli* osana on see hästi ühendatud riigi pealinna Viiniga. Kohalik raudteeteenus Badner Bahn ühendab Guntramsdorfi Viini keskringkonnaga põhjas ja populaarse spaakuurorti Baden bei Wieniga lõunas. Linnast läänes asub Wienerwald, Alpi eelmäestiku serv, kus on meelelahutuslikud metsaalad ja matkarajad, ja Guntramsdorfi kaguosa ulatub termilisse Viini nõkku.

## Ajalugu

1.-4. sajandil oli piirkond Rooma Pannoonia provintsi osa.

Esimene dokumenteeritud mainimine linna tõenäolise asutaja krahv Guntrami kohta pärineb aastast 859, mil krahv Kozel kinkis Regensburgi kloostrile maad ja krahv Guntrami nimi näib olevat tunnistuste andmise nimekirjas.

Pärast Austria anšlussi Natsi-Saksamaasse 1938. aastal sai Guntramsdorf Suur-Viini osaks, et taastada 1954. aastal oma staatus Alam-Austria osana.

## Viited
Hennersdorf

**Hennersdorf** (või **Hennersdorf bei Wien**) on vald *(Gemeinde)* Austrias Alam-Austria liidumaal Mödlingi ringkonnas.

Hennersdorf asub ringkonna kirdenurgas ja külgneb vahetult Viiniga.

## Viited
Etüüd a-moll op. 25 nr. 11

**Etüüd a-moll op. 25 nr. 11** on üheteistkümnes etüüd Frédéric Chopini etüüdide teisest kogust. 

"Talvetuuleks" nimetatav sooloklaveri tehniline uurimus on komponeeritud 1836. aastal ja nagu kogu op. 25, on see pühendatud krahvinna Marie d'Agoult'le, Ferenc Liszti armastatule, ning on Chopini järjekordseks austusavalduseks ta sõbrale, kes oli esitanud oma 1836. aastal kontserdil ka mõningaid tema etüüde. Chopini 24 etüüdi hulgast peetakse seda kõige raskemaks.

Ameerika muusikakirjanik ja kriitik James Huneker on oma Chopini etüüdide Schirmeri väljaande eessõnas selle etüüdi kohta öelnud: "Väikese hingega mehed, ükskõik kui väledad poleks ka nende sõrmed, peaksid seda vältima."